stanford-oval/wikipedia huggingface dataset:
וולף לסלאו
פועלו

וולף לסלאו פרסם למעלה מארבעים ספרים ומאות מאמרים מקצועיים והוא שלט בשבעים ושתיים שפות. הוא חקר את כל השפות השמיות, אך בעיקר את השפות השמיות של אתיופיה (אחת מארבע משפחות השפות באתיופיה) והיה גדול החוקרים בתחום במאה העשרים בדומה לאוגוסט דילמן במאה התשע עשרה, בתחום זה העמיד תלמידים רבים שהפכו לחוקרים שהמשיכו את דרכו. בין השנים 1946 ל-1976 ערך שלושים מסעות לאתיופיה שם ביצע מחקר שדה "הארץ הזאת היא המעבדה שלי", רכוב על גבי פרד, לנדרובר ושט בקייאק, נדד לכפרים מרוחקים, שבהם לא היה חשמל ולעיתים לא ראו זרים מעודם, ולעיתים הגיע לערים. הוא נהג להקליט מאות עמודים בתשאלו אנשים ובשובו לארצות הברית הוסיף להם פירושים דקדוקיים.
לסלאו עסק בכל עשר השפות השמיות של אתיופיה. החל מגעז, שפת הפולחן העתיקה של אתיופיה, לה הקדיש מילון עב כרס. חקר את השפה השמית החיה השנייה בשכיחותה בעולם היא האמהרית, שמספר דובריה נאמד בכעשרים מיליון, כן חקר את שפתה הרשמית של אריתריאה היא תיגריניה. אמהרית ותיגריניה הן השפות המדוברות בפי יהודי אתיופיה.
חקר וכתב אף על השפות הנדירות יותר, בכללן אלו שנכחדו. לסלאו היה הראשון שתיעד במאמרים ובמילון בן שלושה כרכים את אגד הלהגים של גוראגה, אותו דוברים מיליון איש. חקר אף את שפת ההררי. הוא התעניין גם במנהגים עממיים והחומר הבלשני שפרסם מכיל מידע אנתרופולוגי רב. פרסם גם אנתולוגיה של ספרות יהודי אתיופיה ואת סיפורי העם שלהם. באחד ממסעותיו הגיע לכפר בו דיברו ארבעה ישישים את שפת הגאפאת, שנחשבה לנכחדת ופרסם את מחקרו בנידון. על השפה נודע מתרגום של שיר השירים מהמאה ה-18 שנעשה לבקשת חוקר מקורות הנילוס הסקוטי ג'יימס ברוס.
זכה לפרסים רבים ביניהם שני פרסי גוגנהיים, פרס היילה סילאסי בשנת 1965 שהעניק לו הקיסר היילה סלאסי, את מדליית זהב היוקרתית של לידזברסקי מחברת המזרח הבינלאומית בשנת 1996 וקיבל תואר דוקטור לשם כבוד מהאוניברסיטה העברית בשנת 1996,[דרושה הבהרה] בטקס בו עולים רבים מאתיופיה הגיעו על מנת לחלוק לו כבוד.
טריוויה

וולף לסלאו הוא קרוב משפחה של השחקנית והבדרנית הישראלית חנה לסלאו (הוא דודנו של אביה).
ספרי יובל לכבודו

Segert Stanislav & Andras J.E. bodrogligeti (eds.), Ethiopian Studies: Dedicated to Wolf Leslau on the Occasion of his Seventy-Fifth Birthday, November 14th, 1981 by friends and colleagues. Wiesbaden, Harrassowitz 1983, xii + 582 p.
Kaye, Alan S. (ed.), Semitic Studies in Honor of Wolf Leslau on the Occasion of his 85th Birthday, November 14th, 1991. 2 vols. Wiesbaden, Harrasowitz 1991, lxviii. + 1719 p.
Hudson, Grover (ed.), Essays on Gurage Language and Culture: Dedicated to Wolf leslau on the Occasion of his 90th Birthday, November 14th, 1996. Wiesbaden, Harrassowitz 1996, 239 p.
לקריאה נוספת

Devens, Monica S., "On the Occasion of Wolf Leslau 100th Birthday", in: Journal Aethiopica 9 (2006), pp. 220-221
וילי שלגה

| --- | --- |

 לידה:  24 בדצמבר 1888 ברלין, הקיסרות הגרמנית 
 פטירה:  5 במאי 1940 (בגיל 51) ברלין, גרמניה הנאצית 
 הישג בולט:  ניצחון בתחרויות בברלין
 מקצוע נוסף:  מאמן שחמט
 מדינה:  גרמניה
 
וילי שלגה (בגרמנית: Willi Schlage;‏ 24 בדצמבר 1888 - 5 במאי 1940 בברלין), שחמטאי גרמני.
בשנת 1910 ניצח בתחרות המבורג (דרג ב'). התמודד במפגשים בין ברלין לפראג (1913), ברלין להולנד (1920) ו-1922 וגרמניה -שוודיה (1922).
שלגה ניצח פעמיים באליפות השחמט בברלין, בשנים 1921 ו-1926.
בשנת 1921 הגיע למקום השלישי בתחרות המבורג (ניצח: ארהרדט פוסט  ), חלק מקום 3-5 בתחרות באד אוינהאוזן בשנת 1922  (ניצח: ארהרדט פוסט), חלק מקום 11-13 בתחרות ברלין 1928 (ניצח: אהרון נימצוביץ'),  חלק מקום 5-7 בתחרות ברלין 1930 (ניצח: קארל הלינג), חלק מקום 7-8 בתחרות ברלין 1932 (ניצח: קארל הלינג), חלק מקום 8-9 בתחרות סוינמונדה 1932 (ניצח: יסטה סטולץ), חלק מקום 6-7 בתחרות ברלין 1933 (ניצחו: ברתולד קוך  וקורט ריכטר), חלק מקום 11 בתחרות באד אאכן בשנת 1935 (אליפות גרמניה השלישית, ניצח: קורט ריכטר), חלק מקום 3-4 בתחרות ברלין 1937 (ניצחו: קרלוס גימארד  ולודוויג רלסטאב) וחלק מקום 4-7 בתחרות קרפלד 1938 (ניצחו: אריך אליסקסיס  ולודוויג אנגלס).
בשנת 1935 התמנה שלגה למאמן הראשי של איגוד השחמט הגרמני, ובתפקידו זה אימן את הנבחרת הלאומית של גרמניה להתמודדות באולימפיאדת השחמט 1936.  לעזרתו הוא גייס את אלכסנדר אלכין ואת יפים בוגוליובוב.
בשנת 1939 אימן שלגה את טובי שחקני הנוער בגרמניה קלאוס יונגה, וולפגנג אונציקר, אדית קלר הרמן  ועוד.
אחד ממשחקיו המפורסמים, משנת 1910, הוצג בסרטו של סטנלי קובריק 2001: אודיסיאה בחלל כאשר  האסטרונאוט פרנק פול משחק שחמט מול המחשב הַאל 9000.
לבן:  וילי שלגה  שחור: ריכרד רטי ברלין 1928

כדי לראות את המשחקים, יש לאפשר בדפדפן שלכם ג'אווהסקריפט.
[Event "It BSG"]
[Site "Berlin GER"]
[Date "1928.02.17"]
[EventDate "?"]
[Round "11"]
[Result "0-1"]
[White "Willi Schlage"]
[Black "Richard Reti"]
[ECO "B29"]
[WhiteElo "?"]
[BlackElo "?"]
[PlyCount "94"]
1. e4 c5 2. Nf3 Nf6 3. Nc3 d5 4. exd5 Nxd5 5. Bb5+ Bd7
6. Bxd7+ Qxd7 7. Nxd5 Qxd5 8. d4 e6 9. O-O Nc6 10. dxc5 Qxd1
11. Rxd1 Bxc5 12. Bf4 Ke7 13. Ne5 Nxe5 14. Bxe5 f6 15. Bc3
Rhd8 16. Ba5 Rxd1+ 17. Rxd1 Rc8 18. a4 {החלשה של מבנה הרגלים. עדיף היה צד3}
Bd6 19. Rd2 {כמובן שלא ג3 כדי להגן על הרגלי, משום 19...ב6 20. רב4 ר:ב4 21. ג:ב4 צג4 וזוכה ברגלי אבל עדיף 19. רג3 }
Rc6 20. Bc3
e5 21. Rd3 {עדיף היה 21. מו1 כדי לרתום את המלך הלבן להגנת העמדה}
Ke6 22. Rh3 h6 23. Rg3 g5 24. Rh3 Bf8 25. Rd3 Rc4
26. b3 Rc6 27. f3 f5 28. g4 f4 29. Kf1 Bg7 {עם האיום ה4, מאיים על הצריח ועל הרץ}
30. Bb4 e4 {השחור מוותר על צ:ג2 שכן אז הלבן מקבל סיכויי נגד על ידי 31. צד6+ מו7 ו-32. צד7+ הקרבת הרגלי של השחור תפלס את הדרך למלך השחור}
31. fxe4
Rxc2 32. Rd6+ Ke5 33. Rg6 Bf6 34. Rxh6 Bd8 35. Rh8 Bc7 36. h4 {טומן מלכודת לשחור - אם 36... ז:ח4 37. ז5 מ:ה4 38. ז6 צג1+ זוכה אבל אפשר לטעות עם מו3 39. ז7 צג1+ 40. רה1 רא5 ותיקו}
Kd4 {רטי לא לוקח את הרגלי אלא עוקף אותו תוך שימוש בו כמגן נגד איומים עתידיים של הצריח}
37. hxg5 Ke3 38. Rh3+ f3 {לשחור שני רגלים פחות אבל עמדתו זכויה. המיקום המעולה של המלך שלו והרגלי החופשי ב-ו3, וכן שליטת הצריח בשורה השביעית מבטיחים את ניצחונו}
39. Ba3 {אם הצריח יזוז ל-א2 ויאיים על הרץ אזי רד1+}
Bd6 40. b4 a5 41. Rh6
Bxb4 42. Bxb4 axb4 {כעת לשחור שני רגלים חופשיים וכמו כן הוא מאיים במט}
43. Kg1 b3 44. Rb6 b2 45. g6 Ke2 46. g7 f2+
47. Kh2 f1=Q 0-1 { על ז8=מה יבוא 38...מו3 מט}
המשחק הזה עובר כמעט מיידית לשלב הסיום, לאחר חילופי כלים מסיביים מיד בסיום הפתיחה. למרות שלשחור שני רגלים פחות בשלב מסוים, המיקום המצוין של המלך ושל הצריח מכריעים את המשחק.
הערות שוליים

↑  http://www.berlinerschachverband.de/archiv/events/bsv/bem/1900.html
↑  http://www.chessgames.com/perl/chessgame?gid=1254321
↑  http://www.geocities.com/siliconvalley/lab/7378/kubrick.htm
↑  Willi Schlage vs Richard Reti (1928), www.chessgames.com
| --- | --- |
בקרת זהויות :  ISNI: 0000 0000 5042 3678  LCCN: no96005881  NTA: 165769866  VIAF: 4519365   WorldCat (עם VIAF): 4519365
הראלד צ'רני

הראלד צ'רני (בגרמנית: Harald Cerny, נולד ב-13 בספטמבר 1973 בווינה שבאוסטריה) הוא כדורגלן עבר אוסטרי, ששיחק ברוב שלבי הקריירה שלו במינכן 1860 בעמדת הקשר הימני. לצ'רני 47 הופעות וארבעה שערים במדי נבחרת אוסטריה.
קריירת מועדונים

צ'רני גדל במועדון הנוער של אדמירה ואקר, ובשנת 1990, כאשר היה בן 17, נרכש על ידי באיירן מינכן. בשנתיים הראשונות בבאיירן מינכן שיחק צ'רני רק בקבוצת המילואים, ובעונת 1992/93 הוקפץ לקבוצה הבכירה. באוקטובר 1992 ערך צ'רני את הופעת הבכורה בבונדסליגה, במשחק בו באיירן מינכן נפרדה בתיקו 1-1 מאיינטרכט פרנקפורט. צ'רני ערך באותה עונה 13 הופעות ליגה, והקבוצה סיימה את העונה במקום השני בבונדסליגה, מרחק שתי נקודות מהאלופה, ורדר ברמן. את עונת 1993/94 החל צ'רני בבאיירן מינכן, אך חזר לקראת סיום חלון ההעברות לאדמירה ואקר, שם הציג עונה טובה בה הבקיע שבעה שערים. בתום עונה זו נמכר לפ.צ. טירול האוסטרית, שם עונה וחצי, והבקיע 14 שערי ליגה.
בפגרת החורף של עונת 1995/96 חזר צ'רני למינכן, אך חתם אצל היריבה הגדולה של באיירן מינכן, מינכן 1860. צ'רני שיחק במינכן 1860 במשך 11 עונות וחצי ברציפות. בתחילת ימיו בקבוצה, מינכן 1860 הייתה קבוצת אמצע טבלה, ובתחילת שנות ה-2000 הקבוצה החלה לתפוס מקום בצמרת הבונדסליגה, כאשר עונת השיא של צ'רני ומינכן 1860 הייתה עונת 1999/00, אז סיימה הקבוצה במקום הרביעי בבונדסליגה, כאשר צ'רני מהווה חלק מחוליה התקפית איכותית שכללה גם את תומאס הסלר, מרטין מקס ומרקוס שרוט. גם בשנים הבאות הייתה מינכן 1860 בחלק העליון של הטבלה, אך בעונת 2003/04 נשרו צ'רני ומינכן 1860 אל הבונדסליגה השנייה. לאחר נשירת הקבוצה, צ'רני מיעט לשחק, ובשלוש עונותיו האחרונות בקבוצה ערך 25 הופעות בלבד. בתום עונת 2006/07 הודיע על פרישה ממשחק פעיל. לצ'רני 263 הופעות ליגה במדי מינכן 1860, מתוכן 238 הופעות בבונדסליגה, והוא נחשב לשיאן ההופעות של מינכן 1860 בבונדסליגה בכל הזמנים.
קריירה בינלאומית

צ'רני ערך את הופעת הבכורה במדי נבחרת אוסטריה במרץ 1993 במשחק ידידות מול נבחרת יוון. צ'רני השתתף עם נבחרת אוסטריה במונדיאל 1998, בו ערך שתי הופעות. במוקדמות יורו 2000 הבקיע צ'רני צמד בניצחון 3-0 מול נבחרת קפריסין, אך גם היה שותף לתבוסות 9-0 לנבחרת ספרד ו-5-0 לנבחרת ישראל, שבשתיהן שיחק 90 דקות. בשנת 2004 פרש מהנבחרת לאחר שצבר 47 הופעות והבקיע 47 שערים.
קריירת אימון

לאחר פרישתו ממשחק פעיל, אימן צ'רני קבוצות נוער במינכן 1860, ולאחר מכן עבר לאמן קבוצות נוער בבאיירן מינכן.
חיים אישיים

צ'רני נשוי ואב לשניים.
הערות שוליים

↑  טבלת שיאני ההופעות של מינכן 1860 בבונדסליגה באתר worldfootball.net
| נבחרת אוסטריה – מונדיאל 1998 |
| --- | --- | --- |
|  1 קונסל •  2 שופ •  3 שוטל •  4 פפפר •  5 פיירזינגר •  6 קוגלר •  7 האס •  8 פפייפנברגר •  9 ואסטיץ' •  10 הרצוג •   11 אמרהאוזר •  12 הידן • 13 צ'רני •  14 ריימאייר • 15 וטל • 16 וולפארט • 17 מאליך • 18 שטוגר • 19 פולסטר • 20 הראף • 21 קנלר • 22 קובאואר • מאמן: פרוהסקה |  1 קונסל •  2 שופ •  3 שוטל •  4 פפפר •  5 פיירזינגר •  6 קוגלר •  7 האס •  8 פפייפנברגר •  9 ואסטיץ' •  10 הרצוג •   11 אמרהאוזר •  12 הידן • 13 צ'רני •  14 ריימאייר • 15 וטל • 16 וולפארט • 17 מאליך • 18 שטוגר • 19 פולסטר • 20 הראף • 21 קנלר • 22 קובאואר • מאמן: פרוהסקה | אוסטריה |
הררים

| --- | --- |

 אוכלוסייה
 כ-30 אלף
 ריכוזי אוכלוסייה עיקריים
  אתיופיה אתיופיה 29,000
 שפות
 הררית
 דת
 מוסלמים סונים
 קבוצות אתניות קשורות
 אמהרים · תגרים · תגרה · ארגובים · גורגים שאר עמים שמיים
 
הררים הם שרידים קטנים של קבוצה ייחודית, שחיה לפני התרבות העירונית והתעשייתית וקיימת מאז שנת 1500. עד 1974 חיו ההררים באופן בלעדי בתוך חומות האבן בעיר העתיקה בהרר, עיר מוסלמית במזרחה של אתיופיה. במשך מאות שנים היו ההררים ממוקמים בעיקר ברכס ההרים שבין ים סוף והרמה האתיופית, שהיה המרכז הדומיננטי של האסלאם בצפון-מזרח אפריקה.
ההררים הם תושבי אתיופיה היחידים שמסחרם מבוסס במרכז גדול עירוני ויחיד. בעקבות מגע עם הקבוצות המתגוררות עמם ההררים ירשו תכונות מסוימות מהם. על מנת לשמר את תרבותם ההררים דוברים כמעט אך ורק בשפה ההררית, שפה שמית. מכיוון שהם קבוצה קטנה מהאוכלוסייה הם מתנגדים בתוקף לנישואי תערובת עם שכניהם.
ההררים נקראים אדארים על ידי שכנים האתניים (הסומלים, האורומו, הארגובים והאמהרים), ואילו הם מתייחסים לעצמם בתור גא אוסא תרגום "אנשי העיר" וקוראים לדרך חייהם גא אדה (תווית העיר). שפתם נקראת בפיהם סינאן (שפת העיר). החברה ההררית מאופיינת בסדרה מסובכת של התחייבויות, שיוצרת תחושה חזקה של אחדות סוציאלית. החברה ההררית נבנית סביב קרבת משפחה, ידידות, או ארגוני קהילה. בנוגע לקרבת משפחה, ההררים אינם מתחתנים עם זרים. האפוצ'ה שהוא ארגון סוציאלי מספק להררים ותמיכה כלכלית כגון חתונות והלוויות. מספר החברים באפוצ'ה שונה והוא נע בין 50 ל 70 חברים ושהם בדרך כלל כוללים דודות, דודים, ובני דודים.
ההררים כולם מוסלמים סונים. חרף לחצים להשתנות, האסלאם חזקה עדיין בין ההררים. העיר הרר ידועה היטב כמרכז לימוד אסלאמי. מסגד ג'אמי שהוא הפוקוס של הקהילה, אף על פי שכמעט כל שכונה קיים מסגד קהילתי. האנשים נוכחים במסגדים באופן קבוע. בעיר הרר קבורים כ 150 צדיקים מוסלמיים, ולכן היא מכונה גם "עיר הצדיקים" כמעט כל המבוגרים בהרר צמים במשך הרמדאן, החודש התשיעי בשנה האסלאמית.
הערות שוליים

↑  Harari: Joshua Project
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
| --- | --- |
בקרת זהויות :  NLI: 987007550739705171  LCCN: sh85058823
וילי קורסרי

| --- | --- |

 לידה:  26 בדצמבר 1897 סינט-פיטרס-יֶטֶה, בלגיה 
 פטירה:  11 במאי 1998  (בגיל 100) אמסטלפיין, הולנד 
 שם לידה:  וילהלמינה אנגלה דוונס-שמידט
 מדינה:  ממלכת ארצות השפלה 
 עיסוק:  סופרת, סופרת ילדים
 שפות היצירה:  הולנדית 
 
וילי קורסרי (בהולנדית: Willi Corsari; 26 בדצמבר 1897 – 11 במאי 1998) הייתה סופרת ושחקנית הולנדית. בין ספריה הידועים ביותר שגם תורגמו לעברית "בלי מדים" ו"משלנו...".
ביוגרפיה

וילי קורסרי נולדה בסינט-פיטרס-יטה (הול'), בלגיה. אביה, קורנליוס ניקולאס שמידט היה זמר ופסל ואמה. אליזבת כריסטינה בניט, הייתה מוזיקאית. שמה האמיתי היה וילהלמינה אנגלה דַווֶנְס-שמידט ווילי קורסרי היה שם העט ושם הבמה שלה. הספר הראשון שכתבה היה Nummers, אם כי לא הראשון שיצא לאור. היא הייתה סופרת ידועת-שם בהולנד, וספריה הרבים תורגמו לשפות רבות. בין השאר כתבה רומנים, ספרי מתח, מחזות ותסכיתים. ספריה התפרסמו באנגלית, צרפתית, גרמנית, דנית, שוודית, נורווגית, צ'כית, הונגרית, איטלקית ועברית.
אביה ייעד אותה להיות זמרת אופרה אולם קולה התאים יותר להופעות בקברטים. היא התמידה בכך עד 1932. בשנות מלחמת העולם השנייה הסתירה עריק גרמני מהצבא ונאסרה, אולם שוחררה בגלל חוסר בראיות. פופולריות הגיעה לשיא בשנות ה-50 של המאה העשרים.
וילי קורסרי מתה באמסטלפיין, הולנד בשנת 1998.
ספריה שתורגמו לעברית

"בלי מדים"
משלנו... (ספר), 1945, תרגום שמואל שניצר, הוצאת המתמיד, 1957
הערות שוליים

↑  וילי קורסרי, באתר Virtual International Authority File
| --- | --- |
בקרת זהויות :  NLI: 987007260171305171  BnF: cb13744967b (data)  BPN: 42832014  GND: 119234416  ICCU: CUBV048296  ISNI: 0000 0001 2026 7579  LCCN: n94099385  MusicBrainz: c154668f-1cf9-4568-8cba-a90849e0788b  NKC: xx0024729  NTA: 06877673X  SELIBR: 237758  SUDOC: 035371633  VIAF: 219261818   WorldCat (עם VIAF): 219261818 
ערך זה הוא קצרמרבנושא סופרים ובנושא הולנדים. אתם מוזמנים לתרום לוויקיפדיה ו.
ויג'נאנה יוגה

קורס מורים בהנחייתה של אורית סן-גופטה
ויג'נאנה יוגה היא זרם ביוגה המטפח הקשבה פנימית במקביל לאימון הגופני. הייחודיות של ויג'נאנה יוגה ביחס לזרמים אחרים מתבטאת בהתמקדות בעקרונות יסוד, הנקראים שבעת העקרונות החיוניים באימון. אימון בשיטה זו כולל ארבעה מרכיבים עיקריים - מדיטציה, תרגילי נשימה (פראניאמה), תנוחות (Asana) ולימוד טקסטים יוגיים. היבט ייחודי נוסף של הויג'נאנה יוגה הוא התמקדות בעשרת הואיוס במהלך התרגול (ראה פירוט בהמשך).
ויג'נאנה יוגה נוסדה בשנת 2003 על ידי אורית סן-גופטה, תלמידתה של דונה הולמן, בשיתוף עם מורי יוגה ותיקים. ויג'נאנה יוגה ממשיכה את המורשת היוגית של שרי קרישנהמצ'ריה ותלמידיו ב.ק.ס. איינגר וק פטאבי ג'ויס.
עקרונות מנחים והאימון עצמו > שבעת העקרונות החיוניים של ויג'נאנה יוגה

הרפיית הגוף
השקטת התודעה
כוונה
השתרשות
חיבור
נשימה
התארכות והתרחבות
על פי הויג'נאנה יוגה העקרונות אינם רעיונות או כלים, אלא דרך של הוויה ותפקוד, המאפשרת קשב פנימי.
עקרונות מנחים והאימון עצמו > עשרת הואיוס

המילה Vayu בסנסקריט פירושו רוח, חלל או אוויר. הואיוס הם כיסים מיוחדים של מקום בגוף. ישנם עשרה ואיוס בגוף האדם. הנחלקים לשתי קבוצות: חמשת הראשונים הם ואיוס פנימיים, וחמשת הנותרים הם ואיוס חיצוניים.
על-פי ויג'נאנה יוגה נשימה לתוך חללי הואיו בגוף, יוצרת מרכז אנכי, התומך בעמוד השדרה שלנו ומאפשר יציבה מדויקת ונטולת מאמץ ("יציבה פראנית").
אימון תוך התמקדות בואיוס הוא אבן יסוד בתרגול של הויג'נאנה יוגה.
עקרונות מנחים והאימון עצמו > אימון יומי

ויג'נאנה יוגה שמה דגש על אימון יומי אישי. אימון זה כולל מדיטציה בישיבה, נשימות (pranayamas) כגון: קפלבתי, אוג'אי ונדי שודהנא, ואחד משישה רצפים של אסאנות.
עקרונות מנחים והאימון עצמו > מהלך שיעור

שיעור ויג'נאנה יוגה טיפוסי מתחיל ב-5-10 דקות של מדיטציה בישיבה, ו-20 דקות של תרגילי נשימה - פראניאמה וואיוס. תנוחות הפתיחה כוללות ברכות שמש, מספר תנוחות עמידה, ולאחר מכן תמשיך הכיתה לאחד מששת הרצפים, תוך שימת דגש על מצב תודעתו של התלמיד, כמו גם על המנח הפיזי. השיעור מסתיים במנוחה על הגב (Shavasana).
עקרונות מנחים והאימון עצמו > בתי ספר לויג'נאנה יוגה

בישראל 'קורס מורים בכירים לויג'נאנה יוגה' נלמד במכללת וינגייט.
ניתן למצוא מרכזים לויג'נאנה יוגה וקורסי מורים לויג'נאנה יוגה בקנדה, מקסיקו, הולנד, גרמניה, פורטוגל ופינלנד. ישנם גם מורים לויג'נאנה יוגה במדינות אחרות באירופה, כמו גם בארצות הברית ובאוסטרליה. מורה מוסמך לויג'נאנה יוגה משלים שלוש שנים (810 שעות) של הכשרה.
מייסדת

אורית סן-גופטה היא בעלת תואר ראשון בסנסקריט ופילוסופיה הודית מהאוניברסיטה העברית בירושלים. מאז 1996 סן-גופטה מכשירה מורים ליוגה בארץ ובאירופה ומעבירה סדנאות בארץ ובעולם. היא המחברת של הספרים הבאים: 'שערי הרוחות', 'לב האימון' ו'ספר היוגה הקטן', שהתפרסמו באנגלית, בהולנדית ובעברית וכן של הספר 'מסעותיי בעקבות היוגה' שהתפרסם בעברית. בשנת 2013 התפרסם תרגומה החדש ליוגה סוטרה של פטנג'לי באנגלית. יחד עם דונה הולמן כתבה סן-גופטה את הספר Dancing the Body of Light.
לקריאה נוספת

Holleman, Dona & Sen-Gupta, Orit (1999). Dancing the Body of Light. Pandion Books
סן-גופטה, אורית (1994). יוגה סוטרה של פטנג'לי, אור-עם.
סן-גופטה, אורית (2008). שערי הרוחות - יוגה ואימון עשרת הוואיוס, ספרי ויג'נאנה.
סן-גופטה, אורית (2011). לב האימון - מחשבות על יוגה, ספרי ויג'נאנה.
סן-גופטה, אורית (2012). ספר היוגה הקטן, ספרי ויג'נאנה.
סן-גופטה, אורית (2019). מסעותיי בעקבות היוגה, ספרי ויג'נאנה.
הערות שוליים

↑  הזרמים השונים ביוגה - אשטנגה, איינגר, שיבננדה, טנטרה
↑  ג' ארבל, "יוגה ביוגרפיה ודרך חיים", חיים אחרים, גיליון 67 (דצמבר 2001)
1 2  Sen-Gupta, Orit (2006). Vijnana Yoga Practice Manual. Vijnana Books
↑  אורית סן-גופטה, הקוף המעופף: קטעים מתוך "שערי הרוחות - יוגה ואימון עשרת הוואיוס", באתר nrg‏, 14 במאי 2010
↑  Gheranda Samhita, trans. Rai Bahadur Srisa Chandra Vasu (India: Sri Satguru Pablications,1981), V.60-65, p. 46
↑  Shiva Samhita trans. Rai Bahadur Srisa Chandra Vasu (India: Sri Satguru Pablications, 1981), III.8 p. 24
↑  אורית סן-גופטה, שערי הרוחות - יוגה ואימון עשרת הוואיוס, ספרי ויג'נאנה (2008), ע' 48
↑   נילי לנדסמן, יוגה: כתב הגנה, באתר הארץ, 21 במרץ 2013
↑  http://www.academia.edu/6882175/The_Critique_of_Technique_in_American_Buddhism_and_Some_Israeli_Parallels
↑  וינגייט, המכללה האקדמית | מורים בכירים ליוגה
↑  http://www.vijnanayoga.org/standards.html
↑  http://www.yogaonline.nl/web/Oefeningen/Yogasoorten/Yoga-Stijl/Vijnana-yoga.htm
ויליאם בויקין

| --- | --- |

 לידה:  19 באפריל 1948 (בן 76) צפון קרולינה, ארצות הברית
 מדינה:  ארצות הברית 
 כינוי:  ג'רי
 השכלה:  וירג'יניה טק  מכללת המלחמה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1971–2007 (כ־36 שנים)
 דרגה:   לוטננט גנרל
 תפקידים בשירות
 מפקד כוח דלתא מפקד בית הספר ללוחמה מיוחדת בפורט בראג מפקד פיקוד המבצעים המיוחדים של צבא ארצות הברית סגן תת-שר ההגנה למודיעין
 פעולות ומבצעים
 מבצע ציפורן הנשר מבצע זעם דחוף  מבצע מטרה צודקת   מלחמת המפרץ  מלחמת עיראק   מלחמת אפגניסטן
 עיטורים
  כוכב הארד  לגיון ההצטיינות (2)  לב הארגמן (2)
 
ויליאם ג'. בויקין (באנגלית: William G. Boykin‏; 19 באפריל 1948) הוא לוטננט גנרל אמריקאי בדימוס, יוצא הכוחות המיוחדים, אשר שימש כמפקד כוח דלתא וכסגן תת-שר ההגנה למודיעין.
ביוגרפיה

בויקין נולד וגדל בצפון קרולינה. הוא בוגר אוניברסיטת וירג'יניה טק. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. בויקין התגייס לצבא ועבר הכשרה כלוחם, קורס קציני חי"ר. לאחר מכן שירת כמפקד מחלקה בדיוויזיית השריון ה-24. לאחר מכן שירת בדיוויזיה המוטסת ה-101 ולחם במלחמת וייטנאם. בתפקידו הבא שירת כמפקד פלוגה בדיוויזיית החי"ר הממוכן ה-24. בויקין השלים את מסלול ההכשרה של הכוחות המיוחדים של צבא ארצות הברית ושימש כקצין מבצעים וכמפקד פלגה בכוח דלתא, בין היתר במהלך מבצע ציפורן הנשר. לאחר מכן השתתף בויקין במבצע מטרה צודקת. בויקין שירת כמפקד כוח דלתא, ובכלל זה בקרב מוגדישו.
לאחר מכן השלים מספר תפקידי מטה ופיקוד ובין השנים 1998 ל-2000 שירת בין היתר באגף לפעולות מיוחדות. בשנים 2000 עד 2003 פיקד על בית הספר ללוחמה מיוחדת בפורט בראג ועל פיקוד המבצעים המיוחדים של צבא ארצות הברית.
ביוני 2003 מונה לסגן תת-שר ההגנה למודיעין תחת ג'ורג' ווקר בוש, ובשנת 2007 פרש בויקין לגמלאות.
הערות שוליים

↑  מרק באודן, "אורחיו של האייתולה", הוצאת מודן, מערכות ומשרד הביטחון, 2012, עמוד 215.
↑  פזית רבינא, הגנרל והתהילים, מקור ראשון, ‏ 22.04.2008, כפי שהועלה באתר פרש.
↑  רויטרס, מה ייעשה לגנרל אשר התבטא נגד האיסלאם?, באתר ynet, 27 באוקטובר 2004.
| --- | --- |
בקרת זהויות :  ISNI: 0000 0000 4072 8689  LCCN: n2007077018  VIAF: 31453859   WorldCat (עם VIAF): 31453859 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
ויטקוס

| --- | --- |

האתר הארכאולוגי ויטקוס (רוסאספטה)
 מידות
 גובה מעל פני הים:  2,980 מטר
 היסטוריה
 תרבויות:  אינקה
 נבנה:  1450
 ננטש:  1572
 סוג:  יישוב
 אתר ארכאולוגי
 מצב:  חורבות
 גישה לציבור:  כן
 מיקום
 מדינה:  פרו פרו
 מיקום:  מחוז קוסקו
 קואורדינטות:  13°05′54″S 72°55′55″W﻿ / ﻿13.098333°S 72.931944°W﻿ / -13.098333; -72.931944
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטויטקוס(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטויטקוס
ויטקוס (בקצ'ואה: Vitcos) היה אתר מגורים של אצילי האינקה ומרכז טקסי של מדינת נאו-אינקה (1537–1572). האתר הארכאולוגי של ויטקוס העתיקה, הנקרא רוסאספטה (Rosaspata), נמצא בנפת וילקבמבה (Vilcabamba) של הפרובינציה לה קונבנסיון (אנ') במחוז קוסקו שבפרו. החורבות נמצאות על רכס המשקיף על המפגש של שני נהרות קטנים והכפר פוקיורה (Pucyura). בני האינקה כבשו את וילקבמבה, האזור בו שוכנת ויטקוס, בערך בשנת 1450 לספירה, והקימו מרכזים במאצ'ו פיצ'ו, צ'וקקיראו, ויטקוס ווילקבמבה. ויטקוס הייתה לעיתים קרובות מקום מגוריהם של שליטי מדינת נאו-אינקה עד לכיבוש הספרדי של המעוז האחרון של בני האינקה ב-1572.
מיקומה של ויטקוס נשכח מאוחר יותר עד 1911 כאשר החוקר היירם בינגהאם השלישי זיהה את החורבות שהיו מוכרות לפרואנים המקומיים כרוסאספטה (בקצ'ואה: Rusaspata) בתור ויטקוס העתיקה. חורבות המרכז הטקסי של האינקה של ניוסטה היספאנה (אנ') ("הסלע הלבן") נמצאות כקילומטר אחד דרומית לארמון האינקה שהוא המאפיין הבולט של רוסאספטה.